section_heading: Životopis
paragraph_text: Maturirala na Klasičnoj gimnaziji u Zagrebu, a nakon apsolventure na odsjecima za latinski jezik i rimsku književnost, komparativnu književnost i teatrologiju Filozofskog fakulteta upisuje kazališnu režiju i radiofoniju na Akademiji dramske umjetnosti u Zagrebu. Sudjelovala je na brojim domaćim i stranim kazališnim radionicama i seminarima, bavila se dramskom pedagogijom i dramaturgijom. Aktivna je i kao redateljica sinkronizacija animiranih filmova.